
Opsigtsvækkende bog om Area 51 

Af Kim Møller Hansen 

Annie Jacobsen er journalist og skriver for bl.a. Los Angeles Times Magazine. Nu 
har hun begået sin første bog inden for ufo-genren, hvor man let får ørerne i 
maskinen, fordi så mange har en mening om emnet, og en del skråsikkert vogter 
over „sandheden" - ikke mindst i USA. Og bogen har siden udgivelsen i foråret da 
også i den grad været genstand for opmærksomhed. Annie Jacobsen har deltaget 
i nyhedsindslag på større, amerikanske tv-stationer, og bogen er flittigt anmeldt i 
amerikanske medier - både positivt og negativt . Dertil kommer så en livlig debat i 
diverse fora på nettet. 

Der udkommer hvert år ufobøger på samlebånd i USA, så hvorfor har Annies bog 
nu skabt så megen ståhej? Årsagen er egentlig blot en mindre, men ganske 
opsigtsvækkende og usandsynlig sidehistorie i den meget store bog. Den vender 
Til Annie Jacobsens bog hører J e 9 tilbage til. For Area 51. An Uncensored History of America's Top Secret 
hiemmesiden www.area51thebook.com Military Base er helt grundlæggende en velskrevet og interessant bog om Area 

51's historie. 

Omkring 190 km nord for Las Vegas ligger det, som er blevet kaldt verdens mest hemmelige militærbase, Area 51, der 
udgør en brøkdel af Nellis Air Force Range og Nevada Test Site - samlet et område større end Belgien! I Area 51 er der 
siden 1955 udviklet avancerede og superhemmelige fly, droner, våbensystemer m.m. Det første x-fly i Area 51 var 
spionflyet U-2 (Utility 2), der gennem årtier har forsynet amerikanerne og deres allierede med efterretningsoplysninger 
- også med fotos, som har haft indflydelse på verdenshistoriens gang, bl.a. Cuba-krisen i oktober 1962. 

Area 51, Groom Dry Lake, The Remote Location, Paradise Ranch, Watertown Strip, Red Square, 
The Box, Dark Side of the Moon, The Container og Dreamland er alle kælenavne for det samme. 
Kontroltårnet i Area 51 identificerer sig selv som „Dreamland", når der kommunikeres med fly 
i området. Area 51 er den mest populære betegnelse på internettet, i ufobøger og på film. 
Navnet stammer oprindeligt fra 1950'erne, hvor det, der i dag er kendt som Nevada Test and 
Training Range (NTTR), var opdelt i felter på et landkort. Det ubenyttede område ved den 
udtørrede sø Groom Lake havde betegnelsen „Area 51". De amerikanske myndigheders 
officielle navn for området har siden slutningen af 1980'erne været Air Force Flight Test 
Center, Detachment 3 (AFFTC, Det. 3). Der findes mange andre Area's, bl.a. „Area 52", som er 
det landområde, hvor Tonopah Test Range ligger. Her havde F-117A stealth-flyet hjemme i 
begyndelsen af 1980'erne. 








Basen ved Groom Lake er omgærdet af mystik og 
skaber til stadighed grobund for gætterier og vilde 
konspirationsfantasier. Det var først i begyndelsen af 
1990'erne, at de amerikanske myndigheder 
indrømmede basens eksistens. Men 

hemmelighedskræmmeriet fortsætter. Der er totalt 
flyveforbud for civil luftfart over basen, og en 
sikkerhedszone med en radius på 42 km skal sikre, at 
ingen nysgerrige blikke overvåger de hemmelige 
aktiviteter. Med Area 51. An Uncensored History of 
America's Top Secret Military Base får læserne indblik i 
noget af det, som gennem tiden er foregået på stedet 
eller i tilknytning til det. Annie Jacobsen har 
interviewet 19 mænd (blandt andre sikkerhedsvagter), 

som i dybeste hemmelighed og uden deres familiers Area 51 er placeret omkring den udtørrede sø Groom Lake, 
vidende har arbejdet på basen gennem mange år. hvor der er anlagt start- og landingsbaner for de mange fly. 

Derudover har hun været i kontakt med 54 som testes på basen. 

videnskabsfolk, piloter, efterretningsfolk og ingeniører, som har været tilknyttet basen, og hvoraf 32 har boet på den. 

De mange personlige kilder giver bogen værdifulde oplysninger og betyder også, at noteapparatet bliver omfattende, 
faktisk fylder det 86 sider. Dertil kommer en omfattende litteratur- og kildeliste, som er interessant at gå på opdagelse 
i og blive inspireret af. Og endelig rummer bogen mange fremragende sort-hvide fotos - også flere som ikke tidligere 
har været offentliggjort. 

Set gennem mine briller er Area 51. An Uncensored History of America's Top Secret Military Base e n af de bedre 
beskrivelser af Area 51's historie og virksomhed - uden aliens, nedstyrtede rumskibe eller kloninger mellem mennesker 
og aliens. Og det er åbenbart bogens manglende aliens og rumskibe, som har fået en række amerikanske ufologer til at 
fare i blækhuset. De vil ikke acceptere, at Area 51 „blot" er et tophemmeligt laboratorium, hvor man eksperimenterer 
med jordisk teknologi. Når et sted er så hemmeligt, må det nødvendigvis også have noget med aliens at gøre, synes at 
være deres logik. Allerbedst ville det være, hvis Area 51 kunne kobles sammen med Roswell-myten, og her giver Annie 
Jacobsen desværre konspirationstilhængerne en hjælpende hånd. Hun gengiver et vidneudsagn fra en (i bogen) 
anonym kilde - en historie, som efterfølgende er kommet til fuldstændig at fjerne fokus fra en ellers fornuftig bog. 

Ifølge Annie Jacobsen er en af hendes kilder, en unavngiven ingeniør, det eneste nulevende medlem af en fem mand 
stor superhemmelig forskningsgruppe, som arbejdede direkte efter ordre fra Vannevar Bush (1890-1974), præsident 
Roosevelts videnskabelige rådgiver under Anden verdenskrig. De fem mænd var alle ansat hos ingeniørfirmaet EG&G 
(Edgerton, Germeshausen and Grier), som i dag stadig udfører store opgaver for det amerikanske militær, nu som en 
del af URS (United Research Services) Corporation. Under ledelse af Atomenergikommissionen skulle de undersøge to 
overlevende fra Roswell-nedstyrtningen i 1947 samt deres fartøj. 

Efter nedstyrtningen i 1947 blev alt fra ulykkesstedet ifølge den anonyme kilde fløjet til Wright-Patterson Air Force Base 
i Ohio. I 1951 blev det transporteret videre til et øde område nordvest for Groom Lake, hvor Area 12 og Area 15 
mødes. Her skulle de fem betroede ingeniører arbejde med det tophemmelige projekt, som fik kodenavnet S-4, Sigma- 
Four. 

Ifølge Annie Jacobsens kilde var væsnerne og fartøjet ikke fra det ydre rum, men fra Sovjetunionen og et snedigt 
instrument i Josef Stalins propagandamaskine. Stalin havde ladet sig inspirere af den panik, som radiohørespillet War of 
the Worlds skabte i 1938 i USA. Radiohørespillets dygtige brug af mediets virkemidler, den voksende krigsangst i 
befolkningen kombineret med en god historie om en invasion fra Mars af hærgende dræbermaskiner, fik mange 
amerikanere til at gå fra snøvsen og flygte i panik. Stalin ville skabe angst og panik i USA under Den Kolde Krig og gøre 
præsident Harry Truman til grin - og det skulle så ske med et 
falsk rumskib og aliens. 

Fartøjet blev bygget med hjælp fra de tvske Horten-brødre - 
Walter Horten (1913-1998) og Reimar Horten (1915-1994) - 
som under Anden verdenskrig havde eksperimenteret med 
nyskabende, flyvende fartøjer - bl.a. verdens første jetdrevne, 
flyvende vinge, Horton Ho-229. Derudover havde Stalin allieret 
sig med nazilægen Josef Mengele (1911-1979) - berygtet for 
sine menneskeforsøg i KZ-lejre. Mengele kunne få et 
laboratorium i Sovjetunionen og fortsætte sine forsøg dér, hvis 
han kunne „fremstille" nogle „aliens" til Horton-brødrenes 
fartøj. Som sagt så gjort: Mengele leverede nogle 13-årige 
børn med store hoveder og andre misdannelser - og Stalin 
glemte, at der forelå en aftale, så Mengele måtte ud af 
Sovjetunionen igen. 

Ro swe 11-fartøj et var altså - igen ifølge Annie Jacobsens kilde - 
et fjernstyret, sovjetisk fartøj bygget af tyske fly konstruktører 
og bemandet af menneskelige forsøgskaniner frembragt af en 
nazistisk læge fra helvede! Personligt foretrækker jeg Mogul- 
ballon-forklaringen. Den er knapt så forskruet og noget mere sandsynlig 



Alfred O'Donnell (f. 1922), som 
han så ud i 1955, ansat hos 
EG&G. Han deltog bl.a. i 
Manhattanprojektet (1942-45), 
der udviklede verdens første 
atombombe. O'Donnell var 
specialist i den elektronik, som 
blev anvendt til at udløse 
atomeksplosionen. Han har 
affyret 186 atombomber i 
Nevada Test Site og i Pacific 
Proving Ground. Over en 
periode på 18 måneder var 
O'Donnell og Annie Jacobsen i 
kontakt med hinanden under 
researchen til bogen om Area 
51. Er han også kilden til den 
nye version af Roswell- 
historien? 

Da det gik op for de amerikanske myndigheder, at russerne havde været på spil, blev 
Roswell-nedstyrtningen mørkelagt. Det måtte ikke slippe ud, at et fartøj fra 
Sovjetunionen havde været i stand til at krydse grænsen til USA. Og hvordan var det 
russiske fartøj konstrueret? Det skulle de fem EG&G-ingeniører forsøge at regne ud. 
Hvorfor Annie Jacobsen lancerer denne vanvittige historie, er mig en gåde. Hendes bog 
har slet ikke brug for at blive peppet op på denne måde. Den er ok i forvejen, og 
denne nye version af Roswell-historien miskrediterer hele bogprojektet. Hun begår 
også alvorlige fejl i de afsnit, hvor hun lancerer Roswell-historien ved at bruge 
utroværdige referencer, bl.a. nævner hun Timothy Cooper og omtaler ham som 
„researcher". Tim Cooper har et noget blakket ry, fx mistænkes han for at have 
fabrikeret en lang række af de såkaldte MJ-12-dokumenter. Annie Jacobsen trækker 
også på oplysninger fra Walter Hauts beedigede erklæring, som blev åbnet efter hans 
død i 2005. Haut var den presseofficerer, som skrev den famøse pressemeddelelse i 
juli 1947 og erklærede, at flyvevåbnet havde fundet en flyvende skive. Haut fortæller i 
erklæringen, at flyvevåbnet i virkeligheden fandt et fremmed fartøj og ved et andet 
nedstyrtningssted små væsner med store hoveder - noget som overbeviste ham om, at 
de var fra det ydre rum. Annie Jacobsen, som ellers har lavet en fremragende research 
til bogen, burde vide, at Hauts erklæring længe har været kendt som en forfalskning 
og derfor er ubrugelig. 

Annie Jacobsen afslører ikke i bogen sin kilde til Stalin-historien, men andre har gjort 
forsøget. Freelancejournalisten Anthony Braqalia mener, at ingeniøren Alfred O'Donnell 
(der refereres flittigt til i Annie Jacobsens bog og også har leveret et foto til den) er 
den anonyme kilde. Selv siger O'Donnell i et telefoninterview med Bragalia, at han 


Annie Jacobsen: Area 51. An 
Uncensored Historv of America's 

Top Secret Military Base. 523 

sider, Orion 2011 

ganske rigtigt har talt med Annie Jacobsen, og at han har arbejdet på Area 51, men forholder sig ellers tavs. 

Det sidste ord er næppe sagt om Annie Jacobsens bog. Det kan anbefales at følge med i diskussionen på nettet. Måske 
får vi også at vide, hvorfor en dygtig skribent er faldet for fristelsen til at bringe en så usandsynlig historie i en ellers 
grundig og sober bog om Area 51's virkelige verden. 


FBI dokumentet og 
Aztec historien 

Af Arne Nielsen og Ole Henningsen 

Knustes et rumskib mod jorden i ørkenen i New 
Mexico i 1948? 

Bjærgede det amerikanske militær forkullede lig af 
„aliens" fra stedet og dækkede over hændelsen? 

Et FBI-dokument fra 1950 om sagen dukkede igen 
op i mediernes søgelys i 2011 og gav overskrifter 
og fortsat debat mere end 60 år efter. 


Næst efter den såkaldte Rosswell-hændelse i juli 1947, er det 
mest omtalte, dissekerede, forfægtede, promoverede og 
miskrediterede UFO-nedstyrtningstilfælde af alle det, som 
påstås at have fundet sted i nærheden af Aztec, New Mexico, i 
1948. 

Denne påståede „rumskibsnødlanding" er samtidig 
baggrunden for udarbejdelsen af det FBI-memo fra 1950, der 
pludselig i foråret 2011 med stort postyr igen dukker op hos 
medierne, på trods af at det har været offentliggjort tidligere 
og kendt i ufo-kredse siden 1977. 

Men først forhistorien. 

Aztec-historiens begyndelse 

Den nedskrevne historie om Aztec-nedstyrtningen starter egentlig med skribenten 
Frank Scully (1892-1964). 

Han hævdede i to klummer i magasinet Variety i oktober og november 1949, at 
amerikanske myndigheder i 1947 og 1948 bjærgede vragene af fire fremmede 
rumskibe og ikke færre end 34 lig af aliens, som alle blev undersøgt under 
opretholdelse af den yderste hemmeligholdelse ved forskellige forsvarsinstanser i De 
Forenede Stater. 

Frank Scully udgav i 1950 bogen Behind the Flying Saucers, 
der blev en bestseller med 60.000 solgte eksemplarer. 

Bogen blev samtidig i 1950 den første egentlige ufo-bog på 
dansk med titlen De flyvende tallerkener. 

Ifølge Scullys kilder blev en nedstyrtet UFO fundet i Hart 
Canyon nær ved Aztec by i marts 1948. 

Aztec ligger 290 km nordvest for Albuquerque og 480 km 
sydvest for Denver i det spektakulære „De fire hjørners 
område", hvor grænserne til New Mexico, Colorado, Utah og 
Arizona mødes. Omgivet på tre sider af indianerreservater 
(Navajo, Ute og Apache) ligger Aztec i hjertet af det 
indianske land. Sandstens-taffelbjerge overskygger frodige floddale, San Juan-bjergenes 
snedækte tinder glitrer mod nord, den enestående Bisti ødemark ligger mod syd, og mod 

vest krydser man Navajo-reservatet, idet man passerer Shiprock på vej mod Monument Frank Scully skrev de 
Valley. Byen er også hjemsted for de berømte Azteker-ruiner som er et nationalt monument, første versioner af 

og som rummer et 450-værelsers Pueblo-bygningsværk fra det 12. århundrede, en Aztec-historien. 
forgænger for de moderne Pueblo-samfund i New Mexico. Men hvad med det mest 
kontroversielle aspekt af byens historie? 




Ind gennem koøjet 


I følge historien, efter Aztec-tallerkenen var styrtet ned, blev den nogenlunde intakt lokaliseret af enheder fra det 
amerikanske militær, som skaffede sig adgang til objektet via et ituslået koøje. Indeni fandtes ligene af ikke færre end 
16 små, menneskelignende væsner, alle let forkullede og utvivlsomt døde. UFO'en blev dernæst demonteret og 
sammen med ligene af besætningen transporteret til Wright Field Air Base, Dayton, Ohio, med henblik på nærmere 
undersøgelser;__ 

Som Scully erkendte, stammede hovedparten af 
oplysningerne om nedstyrtningerne 
fra to kilder: Silas Mason Newton (allerede i en 
FBI-rapport fra 1941 beskrevet som „en helt og 
aldeles uetisk forretningsmand") og en „Dr. 

Gee", der navnemæssigt hævdedes anvendt 
som pseudonym for at beskytte otte 
videnskabsmænd, som alle havde røbet 
forskellige detaljer vedrørende styrtet til Newton 
og Scully. 

At Frank Scully ikke nødvendigvis var så kritisk 
med sine kilder fremgår tydeligt af hans egen 
bog. 

I et kapitel, hvor han beskæftiger sig med, 
hvordan astronomerne ser på tallerkenerne, 
noterer han bl.a „...at når disse mennesker 
snakkede privat; indrømmede mange af dem , at 
der var en „betydelig mulighed" for , at der 
kunne foretages togter gennem verdensrummet 

andetsteds fra. 

Dr. Walter Lee Moore fra Lou isvi I le universitetet var vis på , at han havde set en 
skive og iagttaget dens flugt i retning mod Venus , og professor George Adamski 

fra Palomar sagde en gang , at han mente , der var noget om snakken. En del Newton og Frank Scully. 
andre astronomer har udtalt sig på linie hermed", nævner Frank Scully. 

George Adamski er tilfældigvis særdeles velkendt i ældre ufo-kredse i Danmark. Han var på ingen måde astronom eller 
professor eller for den sags skyld ansat på Mount Palomar observatoriet, som det her fremstår. 

Han arbejdede i en lille restaurant på vejen mod Mount Palomar. Han prædikede besøg fra rummet for sine tilhængere, 
som havde foræret ham et teleskop, og på sit visitkort havde han lige - uden hold i virkeligheden - fået noteret sig som 
„Professor George Adamski". 




Saucer sagen Koehler, Newton, Scully. 
Tre af hovedpersonerne i Aztec- 
sagen: George T. Koehler, Silas 






Kritiske artikler i True 

Scullys bog bevirkede ved sin frigivelse en større 
sensation. I september 1952 og igen i 1956 publicerede 
J. P. Cahn, en journalist som tidligere havde arbejdet 
ved San Fransisco Cronicle, imidlertid to detaljerede 
redegørelser i magasinet True, som kastede tvivl om 
Newtons og Dr. Gees påstande. Dr. Gee identificerde 
Cahn ikke som „otte videnskabsfolk" men som en vis 
Leo Gebauer, hvis baggrund var lige så tvivlsom som 
Newtons. 

Efter oprindeligt at have læst tallerken-historien 
bemærkede J. P. Cahn adskillige uoverensstemmelser, 
og han besluttede sig for at lave en undersøgelse, som kunne afgøre, hvorvidt historien var baseret på fakta eller 
svindel. 

I starten henvendte han sig til Frank Scully, men var ude af stand til at få oplyst Dr. Gees identitet, og Scully tøvede 
også med at komme frem med Newtons. 

Cahn mødte senere Newton i Scullys hjem, hvor Newton lovede med Dr. Gee at diskutere et forslag om dokumentation 
ved at fremlægge en beediget erklæring om, at rumskibe landede på jorden, sammen med fotografier, metaller og 
andet bevismateriale. 

Newton fremviste et par tandhjulsudvekslinger med fine tænder og af størrelse omtrent som et lommeur, og to skiver 
af ukendte metaller, alt sammen samlet i Newtons lommetørklæde. Han påstod at disse ting stammede fra en af 
tallerkenerne. Newton fortalte også Cahn, at han havde set hemmelige, detaljerede planer over Airflow-systemet i B- 
26erne i Dr. Gees laboratorier i Phoenix, hvor den mystiske Dr. Gee lavede forskning for regeringen. Dr. Gee skulle 
bl.a. have udviklet en magnetisk tåge, en regn- og mørke-frastødende skærm, som skulle monteres som forrude i fly, 
så piloterne kunne se i alt slags vejr. 


Maylx* their con men clidu't know a flying MUffr 
from • hole in ihr grountl. Bul tlicy umsI bollt 
lo sucker their viclima. Thcy wrre almoat $100,000 ahead 
whenTRUE't reporter hroke ihc amaxing rane of the..., 

Flying Saucer 

Swin dier s 

By J. P. CAHN 


Manglende dokumentation 



Den konkrete dokumentation, som J. P. Cahn ønskede i sagen, blev aldrig fremlagt af de 
involverede, og der dukkede en lang række ret modstridende oplysninger frem om, hvilke 
personer der havde hvilken videnskabelig baggrund, og hvem der kendte hvem i denne 
efterhånden spegede sag. 

I 1953 modtog både Newton og Gebauer en dom på betinget fængsel for deres andel i 
bedrageri overfor forretningsmanden Herman Flader fra Colorado. 

Det var disse forskellige omstændigheder og de svindelnumre, Dr. Gee og Newton var 
involverede i, journalisten J. P. Cahn beskrev i sine artikler i True. 

Vraget landes - myten lever videre 

Selvom der ikke er megen tvivl om, at Frank Scullys kilder til historien er mere end 
tvivlsomme, så nægter myten om Aztec-nedstyrtningen at falde til jorden, og den har 
virkelig ynglet til en hel industri. 

I 1974 offentliggjorde pens. professor (i massekommunikation) John Spencer Carr, tidl. 

University of Southern Florida, for eksempel, at han i sin besiddelse havde, hvad der blev 
skønnet at være troværdige, informationer i forhold til sagen, inklucive et vidneudsagn fra en 
seniorofficer i Det amerikanske Luftvåben, som påståedes at være involveret i bjærgningen 
af UFO'en. 

Carr offentliggjorde senere navnet på denne officer, som ufo-interesserede Mike McCIellan derefter naturligvis forsøgte 
at efterspore. 

Han fandt denne officer, Arthur Bray, der blev pensioneret fra Hæren i 1940 og intet kendte til sagen og han havde 
aldrig været stationeret på Wright Patterson, hvor „tallerkenerne" ellers skulle befinde sig. 

Mike McCIellan har også interviewet vicesheriffen og adskillige andre fra området, hvor Aztec-hændelsen skulle have 
fundet sted. 

Ingen har nogensinde hørt om en sådan nedstyrtning udover avis- og bogomtale. 

Vicesherif Bruce Sullivan har levet hele sit liv i området og var 17-18 år, da nedstyrtningen skulle have fundet sted. 
Hans far var sherif i området før ham, og heller ikke han har nævnt det mindste om en sådan hændelse. Dette gælder 
også hans bror Dan Sullivan. 

Så Aztec-hændelsen blev efter yderligere undersøgelser jordet totalt af Mike McCIellan i hans overbevisende artikel med 
den sigende titel »The Flying Saucer Crash of 1948 was a hoax« (Official UFO magazine Oct. 1975), altså Tallerken¬ 
nedstyrtningen i 1948 var et svindelnummer. 

„Dr. Gee" alias Leo A. 
GeBauer i J. P. Cahns 
artikel i magasinet True 


Frank Scullys bog sand? 

I lyset af alt dette kom det for nogle som noget af en overraskelse, da William Steinman i 1987 offentliggjorde 
bogen »UFO Crash At Aztec«, hvori han hævdede, at hændelsen virkelig fandt sted, og at Frank Scullys bog faktisk var 
essentielt korrekt. 

På »FATE Magazine«, som har været et af de ret kendte steder at få anbragt ufo-stof gennem en meget lang årrække, 
var man dog ikke imponerede og anførte efter udgivelsen af Steinmans bog i sin dom , „...at [bogen] hviler på 
spekulation , rygter , unavngivne informanter og ubehersket paranoia med den hensigt at forsvare og udbygge den 
oprindelige historie". 


Bloggeren og forfatteren Nickolas Redfern beskæftiger sig i en artikel i 
tidsskriftet »Fortean Times« (England), Marts 2004, med Aztec-historien, men 
noterer samtidig, at der er store problemer med denne nedstyrtningshistorie. 
Bade Newton og Gebauer var i bedste fald tvivlsomme bondefangere. Scully 
offentliggjorde deres vidnesbyrd uden at stille spørgsmål, og Steinman så på 
affæren fra en troendes perspektiv. 

Trods det, at Nick Redfern selv angiver kilderne som yderst utroværdige, mener 
han alligevel, at historien henstår uløst og opstiller nogle spørgsmål i sin artikel: 
Styrtede en UFO mod jorden i den barske ørken i New Mexico? Blev diminutive 
lig af fremmede fundet på nedstyrtningsstedet? Blev hændelsen med held skjult 
af et bekymret militær? Var alle nøglespillerne i historien det, de så ud til at 
være? Og hvis ikke, hvad var det så helt nøjagtigt der skete ved Aztec, New 
Mexico, på hin skæbnesvangre dag i 1948? 

FBI-arkiver 

På trods af Nick Redferns ret så farverige spørgsmål i sit indlæg fortsætter han dog alligevel 
med detaljeret at redegøre for kildernes utroværdighed og refererer detaljeret fra FBI's 
arkiver. 

Federal Bureau of Investigation (FBI) er det amerikanske forbundspoliti, der efterforsker 
forbrydelser, som strækker sig på tværs af USA's forbundsstater. 

Leo Arnold Julius Gebauer - Frank Scullys mystiske „Dr. Gee" - var emne for en FBI-file på 
ikke mindre end 398 sider (for at sætte det i perspektiv: Eleanor Roosevelts FBI-file strakte 
sig over 3271 sider). Interessant nok er færre end 200 sider blevet deklassificerede under 
FOIA-bestemmelsen (Freedom of Information Act). Ikke desto mindre var, hvad de 
tilgængelige papirer viser, Gebauer en farverig karakter - for nu at sige det mildt. 

Til at begynde med gik han under talrige aliaser, herunder Harry A. Grebauer, Harry A. 

Gebauer, Harry A. Greybauer, Harry A. Barbar, Leo A. J. Gebauer, Leo Arnold Julius Gebauer, 
og Arnold Julius Leopold Gebauer. Og som en fortrolig FBI-rapport fra 19. december 1941 
fortæller, er Gebauer fremkommet med nogle foruroligende udtalelser syv måneder 
tidligere: „Hvad, dette land mangler; er en mand som Hitler; så ville alle have et godt job... 

Det ville være Guds velsignelse, hvis vi havde to mænd i De Forenede Stater; som kunne 
køre landet som Hitler gør. Det engelske folk er intet andet end et beskidt bundt rotter. Vi 
skulle blive hjemme og holde os til vor egen ,damn business' og lade Tyskland give England, hvad de har fortjent". 
Endnu mere kontroversielt gik Gebauer videre med at beskrive Hitler som en „fin fyr", idet han tilføjede at: „den fyr, 
som skyder præsident Roosevelt, skulle have foræret en guldmedalje". Som FBI Special Agent J. J. McGuire 
bemærkede: „Gebauer udpeger altid den tyske regerings gode punkter fremfor den engelske og vores demokratiske 

Silas Mason Newton, Frank Scullys hovedkilde til Aztec-nedstyrtningshistorien, tiltrak sin 
egen gode del af kontroverser. 

I et FBI-dokument dateret 30. september 1970 fortælles det bl.a., at Newton hævder at have 
en Bachelor of Science-grad i geologi fra Baylor-universitetet og at have studeret seks 
måneder på Oxford universitet. Selv om Newtons geologiske eksamensbeviser lød meget 
respektable, beretter en FBI-rapport senere i 1970, at Newton nu var under tiltale i Los 
Angeles, Californien, for bedrageri. Endvidere noteres det, at han vendte tilbage til Silver 
City, New Mexico, i januar 1970 og begyndte at organisere, hvad der ser ud til at være en 
mine-svindel. 

Neckfern oplyser, at dele af Gebauers FBI-filer fortsat er klassificerede, idet et antal sider er 
fritaget for frigivelse „i det nationale forsvars interesse", ifølge FBI. 

Til avisen Denver Post 21. oktober 1952 siger Newton iflg. FBI , „at han (Newton) havde 
oplyst, at han aldrig havde set en flyvende tallerken, ej heller havde han nogensinde 
foregivet at have set en. Newton udtalte, at han kun gentog, hvad han havde hørt fra andre 
kilder". 

Newton og Gebauer var helt klart nogle noget lyssky karakterer, men hvad bragte dem og 
hele historien om den nedstyrtede UFO ind i Frank Scullys verden? 

Newton var åbenbart en af Scully's venner. Scully skrev sin ugentlige klumme i Variety, og tilbage i efteråret 1949 
diskuterede Gebauer tallerkener med Newton og Scully, hvor han samtidig hævdede at have haft hemmelige 
forespørgsler til regeringen og andre videnskabsmænd angående adskillige tallerkener, som var nødlandet i New Mexico 
og Arizona. Det er uvist, om Scully kendte detaljeret til Gebauers og Newtons baggrund, men deres historier dukkede 
op i hans egne skriverier i Variety. 

Mystisk forelæsning på universitet 

De tre mænd blev enige om at offentliggøre historien om Gebauers opdagelser, men på grund af Gebauers forbindelse 
til sagen skulle han kun identificeres som „Dr. Gee". 

Med henblik på at vurdere den offentlige reaktion på en ubekræftet historie om den faktiske eksistens af flyvende 
tallerkener, trådte Newton frem 8. marts 1950 som en „videnskabsmand X" som gæsteforelæser for en 
naturvidenskabsklasse på Denver universitet. 

Newton fortalte om Dr. Gees fund, og indholdet af forelæsningen lækkede ud til pressen. 

Det er også beskrivelsen af denne forelæsning, der udgør starten på og en stor del af Frank Scullys bog. 

Hvis forelæsningen ikke var overvåget af agenter fra FBI, blev den afgjort undersøgt af dem. En „haster"- 
telexmeddelelse dateret den 9. marts fra FBI-kontoret i Denver bekræfter iflg. Nick Redfern deres opmærksomhed 
omkring Newtons tale: 

„To kilder gav i dag underretning om, at Silas Newton har givet mindst en og muligvis flere forelæsninger for klasser 
ved Denver Universitet i går eller i dag, hvori han diskuterede flyvende tallerkener, som han påstod personligt at have 
observeret. Denne person hævder at have set adskillige sådanne objekter, af hvilke en påstås at være landet i New 

Mexico. Han hævder også at have observeret besætning i tallerkener som af ham beskrives som menneskelige af form, 
men ca. 90 cm høje." 

Newton var blevet ledsaget til forelæsningen af George T. Koehler, et medlem af staben på Rocky Mountain Radio 
Station, KMYR. 

I sin bog De flyvende tallerkener rapporterer Frank Scully, at to timer senere - efter Newtons forelæsning, stillede 
amerikanske efterretningsagenter spørgsmål om Newtons person og indholdet af hans foredrag, og hvad der var 
hensigten med hans afsløringer. 

Dernæst er det bevist, at George T. Koehler blev „lettet" for visse lydbånd, efter at han havde været så fremsynet 
hemmeligt at optage en samtale mellem ham selv og en repræsentant for den amerikanske hær. „Vi ved, De har 
optaget disse samtaler", blev der sagt til Koehler, „vær så venlig at give dem til os". 

Tallerkener på radarstation? 

Sagerne tog en endnu mere bizar drejning fortæller Nick Redfern i sin artikel i Fortean Times, da en bilforhandler fra 
Kansas City ved navn Rudy Fick begyndte at fortælle historier, som gik ud på, at Koehler havde fortalt ham om, at han, 
Koehler, havde „skaffet sig adgang" („crashed the gate" - o.a.) til en radar-station nær grænsen mellem New Mexico og 
Arizona og der havde set to flyvende tallerkener, som militæret havde i sin besiddelse. Det ene af fartøjerne var 
formentlig svært beskadiget, mens det andet var relativt intakt. Igen tog bureaukratiet sagen ad notam, som det 
følgende uddrag fra FBI's optegnelser gør klart: 

„Ifølge information givet til Koehler er omkring 50 af disse flyvende tallerkener blevet fundet i De Forenede Stater i en 
periode på to år. Af disse er 40 i det amerikanske forskningsbureau i Los Angeles. Hvert af fartøjerne havde en 
besætning på 3. Ligene i det beskadigede rumskib var forkullede, men det andet skibs besætning var i en perfekt 
bevaringstilstand, på trods af at de var døde. 

Alle var af en ensartet højde på 90 cm, skægløse, og deres tænder var fuldstændigt frie for fyldninger eller huller. De 
bar intet undertøj, men deres kroppe var belagt med tape, og de var klædt i en form for metaltråd. Mr. Fick føler, at 
militærets sikkerhedsdepartement frygter, at det pludselige chock ved en overraskelses-offentliggørelse om, at 
interplanetariske rejser er mulige, kunne bevirke massehysteri. OSI Distrikt 13 vil afhøre Fick. Redaktøren af Kansas 
City Star udtalte, at selvom de var opmærksomme på denne historie, turde de ikke offentliggøre den i avisen, fordi den 
er for fantastisk." 

Det genfundne FBI-dokument 

Et delvis censureret FBI-dokument fra 22. marts 1950 viser, 
at en historie meget identisk med den som Fick fortalte, 
cirkulerede i Washington, DC. I en énsides rapport fra den 
ledende FBI Special Agent i Washington, Guy Hottel, til FBI's 
direktør J. Edgar Hoover hedder det: 

„En efterforsker fra luftvåbnet udtalte, at tre såkaldte flyvende 
tallerkener var blevet bjærget i New Mexico. De blev 
beskrevet som værende cirkulære af form, med hævede 
centre, ca. 15 m i diameter. Hver af dem indeholdt tre lig af 
menneskelig form men kun 90 cm høje, klædt i metallisk tøj 
af meget fin tekstur. Hvert legeme var belagt med bandager 
på samme måde som den blackout-beklædning, der bruges af 
piloter, der flyver hurtigt, og testpiloter. Ifølge Hr.[slettet] 
informant, blev tallerkenerne fundet i New Mexico, fordi 
myndighederne har et meget kraftigt radaranlæg i dette 
område, og det menes, at radaren interfererer med 
tallerkenernes kontrolmekanismer. 

Der blev ikke foretaget yderligere vurderinger af [slettet] vedr. ovennævnte." 
Endskønt dette dokument ser ud til, ved første øjekast, at være en øjenåbner, 
(medforfatter med Charles Berlitz til The Rosswell Incident - på dansk med titlen : 

forfatteren William L. Moore 
UFO'et der styrtede, Bogan, 1981) 
fast, at dette FBI-dokument i det store og hele er værdiløst, nævner Nick Redfern, eftersom dets oprindelse kan spores 
fra Fick til Koehler og endelig tilbage til Newton. 

Hans vidnesbyrd skal nødvendigvis som tidligere nævnt tages med et kraftigt forbehold. 


Ægte dokument 

Dette FBI-dokument har været frigivet og dermed offentliggjort forskellige steder siden 
1977, så det burde ikke i 2011 pludselig være årsag til så stort mediepostyr. 

Naturligvis er dokumentet ægte og udarbejdet som anført, men derfor behøver selve 
indholdet jo ikke have nogen sandhedsværdi. 

FBI nævner i øvrigt selv i en såkaldt „disclaimer" på deres hjemmeside, at indholdet af 
offentliggjorte dokumenter ikke nødvendigvis afspejler FBI's nutidige opfattelser og politik 
m.v. på de omhandlede områder i ældre dokumenter. 

I det aktuelle dokument refereres blot, hvad en agent - her godt nok en ledende FBI Special 
Agent i Washington, Guy Hottel - har hørt en anden person fortælle om en spændende 
historie og derfor har bedømt, at denne skulle videre til chefen for FBI. Men som nævnt, 
adskiller oplysningerne sig ikke fra de øvrige historier, der var i omløb på daværende 
tidspunkt forskellige steder. 

Så hvis man tror på, at dette dokument kan anvendes som bevis for, at der er fundet 
nedstyrtede rumskibe i USA, så er man på afveje. 



FBI Special Agent Guy 
Hottel 






FBI-chefen J. Edgar Hoover 

Den påståede tallerken-nedstyrtning skulle efter 
angivelserne have fundet sted i klippeplateauet bag disse 
klipper i nærheden af Aztec. 

Illustration: Steinman/Stevens 


Nickolas Redfern anfører i sin artikel, at pro-Aztec efterforskere selvfølgelig vil fastholde, at hvis Newton og Gebauer 
var i besiddelse af information med blot et enkelt gran af sandhed, så burde dokumentet fra 22. marts 1950 ikke 
ligefrem ignoreres. 

Men der anvendes ofte i denne spegede sag en noget gradbøjet sandhed. 

Neckfern anfører, at hvad Gebauer angår, er det et bevist faktum, at han i 1940'erne var beskæftiget som chef på 
laboratorierne i Air Research Manufacturing Company, Phoenix. 

Frank Scully nævner i sin bog, at Gebauer fra 1943 - 45 havde været chef for 1.700 videnskabsmænd i gang med 
hemmeligt regeringsarbejde, og han tilføjer andetsteds med sit blomstrende sprog, at Dr. Gee havde „flere 
(videnskabelige) grader end et termometer". 

I sit forsvar for Gebauer glemmer Neckfern åbenbart, at allerede journalist J. P. Cahn ved sine undersøgelser for 
magasinet True fandt ud af, at Gebauers uddannelse ikke var så vidtfavnende endda. Han havde en elektroingeniør 
uddannelse fra Louis Institute of Technology i Chicago. 


Dagbog for eftertiden? 

Iflg. forfatter og tidligere CIA-mand, Karl Pflock, skulle uddrag af Newtons personlige dagbog fra 1970'erne (altså 
måske blot erindringer?) fortælle, at han, i de tidligere 1950ere, blev kontaktet af amerikanske militærembedsmænd, 
som ønskede at tale med ham om hans „nedstyrtede UFO"-historie. Newton blev iflg. dagbogen fortalt, at militæret 
godt vidste, at hans UFO-nedstyrtet-ved-Aztec var fup. Så utroligt som det end lyder, ønskede de, at han fortsatte med 
at sprede historien vidt og bredt og til hvem som helst, der gad lytte. 

Newton bedyrede i sin dagbog, at mens han ikke havde vidst for meget om nedstyrtede UFO'er, var han ikke i tvivl om, 
at hans mystiske kontakter med sikkerhed vidste en hel del om emnet. 

Dette rejser iflg. Nick Redfern nogle vigtige spørgsmål: 

Blev Newton (som dømt og kendt bondefanger) bedt om at fortsætte med at fortælle sin i det store og hele 
miskrediterede historie, fordi den virkede som et praktisk røgslør, bag hvilket militæret kunne skjule en virkelig 
nedstyrtet UFO? Eller er der en anden grund til, at militæret ønskede at sprede falske historier om, at den amerikanske 
regering var i besiddelse af en nedstyrtet UFO? 

Det amerikanske efterretningssamfund vides at have gjort brug af UFO-kontroversen som redskab i psykologisk 
krigsførelse i 1950'erne og senere. 

Er det tænkeligt, at sådanne historier blev spredt med vilje - på toppen af den kolde krig - for at prøve at overbevise 
Sovjetunionen om, at U.S.A. havde adgang til en teknologi, hvis lige Sovjetunionen kun kunne drømme om? 

Eller er dette endnu et andet af Silas Newtons storslåede numre - et kneb fabrikeret for at skabe sikkerhed for, at selv 
hinsides graven fortsætter han med at røre i den aztekiske gryde? 


Intet rumskib ved Aztec 

I tidsskriftet MAGONIA, 9. august 2009, tog Matt Graeber igen Aztec-nedstyrtningen under seriøs og detaljeret 
behandling bl.a. med baggrund i den tidligere artikel af Michael McCIellan og konkluderede, at der ikke er baggrund for 
en tro på, at der har været nedstyrtede rumskibe ved Aztec. 


Nøglefigurerne i denne forvirrende og bizarre historie - Silas 
Newton, Frank Scully og Leo Gebauer - er alle for længst døde, 
men deres „arv" sikrer, at hvad der end skete i Hart Canyon i 
marts 1948 , fortsætter legenden om de små mænd i Aztec, 
New Mexico, med at leve. 

Nickolas Redfern er med sine indlæg rundt om med til at 
afdække FBI's involvering i sagen og finder, mere end 60 år 
senere, at Aztec UFO-affæren er alt andet end en lukket bog. 
Det bør derfor nok i sandhedens interesse tilføjes, at hvis der 
er en, der holder gryden i kog, så er er det bestemt Mr. 
Redfern himself. 

Måske nok en lang omvej for at berette om et gammelt FBI- 
dokument. Men tro mig, når man dykker ned i disse gamle 
arkiver, så er selv de „reelle facts" absolut ikke sort-hvide og 
har ofte ejendommelige og betydeligt komplicerede 
sammenhænge. 


Manipulating the Crashed UFO Scene by Nick Redfern 




Hvad ar de flyvende tallerkener? 

Hvor kommer do fra? 

Styros do af lovondo vasenor I 

Har man fundet 3 flyvende tallerkener I Amerika? 

Fandt man ligene af små mennesker I dem? 

Var metallet I dem af en hidtil ukendt art? 

Er det muligt at udnytte den magnetiske kraft til rejser 
mellem kloderne? 


Scully stadig kendt... 

Scullys navn dukker til stadighed op og kendes egentlig 
af ganske mange mennesker jorden rundt - også i 
Danmark. 

Dana Scully, den ene af hovedpersonerne fra den 
berømte tv-serie X-files, er nemlig opkaldt efter Frank 
Scully - den gamle skribent med de spændende 
historier. 

På bagsiden af Frank Scullys bog, der har været en 
væsentlig kilde til beretningen om Aztec-hændelsen, 
anfører udgiveren af den danske udgave bl.a.: 

Hvad man end måtte mene , vil man tale om de flyvende 
tallerkener længe efter læsningen af denne fantastiske 
og spændende bog. 

Denne spådom holdt bestemt stik. 

60 år efter formår beretninger fra Scullys bog og et lige 
så gammelt FBI-dokument stadig at dukke op og give 
overskrifter i medierne verden over. 


Disse og mange andre forbløffende spørgsmål om de flyvende 
tallerkener behandles I denne bog. der er så levende og 
chockerende som morgendagens avisoverskrifter. 

Hvad man end måtte mene, vil man tale om de 
flyvende tallerkener Isenge efter læsningen af 
denne fantastiske og spændende bog. 




FBI-filer: Tre aliens fundet i USA 

I Danmark havde Ekstra Bladet havde fundet denne overskrift frem på eb.dk den 11. april 
2011 . 

BT havde en overskrift i samme stil, men historien var mindst 34 år gammel. 


Kilder: 

Frank Scully, De flyvende tallerkener, P. Haase & Søns Forlag, København, 1950 

Nick Redfern, Fortean Times, England, March 2004 

UFO-Nyt til samlerpris 

En af UFO-Mails læsere har gamle numre af UFO-Nyt til salg. Flår du huller i din samling, får du nu chancen for at gøre 
et godt køb. 

Flenvendelse kan ske til: 

Frans Steen 
Rylemosen 4 st. th. 

2605 Brøndby 

greven steen@hotmail.com 

UFO-Nyt til salg: 1961: juni /juli /august /sep /nov /dec 

1962: alle mdr. -april. I alt 11 numre 

1963: juni/ juli/ aug/ sep/ okt/ nov/ dec 

1964: jan+feb/ maj+juni/ juli+aug/ sep+okt/ nov+dec 

1965: jan+feb/ 2-6 

1966: 1-5 

1967: 1-6 

1968: 1-8 

1969: 2-8/ -nr.5 

1970: 1-6 

1971: 1-6 

1972: 1-6 

1973: 1-6 

1974: 1-6 

1975: 1-6 

1976: 1-6 

1977: 1-6 

1978: 1-6 

1979: 1-6 

1980: 1-6 

1981: 1-6 

1982: 1-6 

1983: 1-6 

1984: 1-6 

1985: 1-5 

1986: 1-6 


Stor dansk ufobog udkommer snart! 

I næste udgave af UFO-Mail kan vi præsentere en ny, dansk ufobog: Projekt UFO - tro, løgne og kold krig. 


Projekt UFO 

- tro, løgne og kold krig 


rop stem 



Projekt UFO - tro, løgne og kold krig ser nærmere på ufomytens udvikling i kritisk lys. Bogen er på 454 sider, 
velillustreret med 206 illustrationer - heraf 90 i farve - og udstyret med stikordsregister og en omfattende links- og 
litteraturliste. Læs mere om bogen, og hvordan du sikrer dig et eksemplar, i næste udgave af UFO-Mail. 

